Denne materialespecifikation vedrører fittings, fordelerrør, ventiler og lignende byggevarer, som er lavet af metal, af metal og plast/elastomerer, eller bare af plast/elastomerer.

Fittings, fordelerrør, ventiler og lignende, der er lavet af

* rent kobber,
* elforzinket stål eller
* varmforzinket stål,

kan ikke godkendes i ”Godkendt til drikkevand”-ordningen og kan derfor heller ikke mærkes under godkendelsesordningen.  Til gengæld er det vigtigt, at disse byggevarer er mærkede ”på en sådan måde, at fejlagtig brug kan undgås”. Læs mere herom i afsnit 2.4 i Vejledning om byggevarer godkendt til drikkevand, version 3.0 af 22. maj 2015.

Før du udfylder din materialespecifikation, anbefales det, at du har udfyldt skemaet over produktnavne/versioner, så du har et komplet overblik over, hvilke byggevarer der indgår i din ansøgning, og hvordan du bestemmer testversionen (se nedenfor).

Skemaerne i dette dokument udvider sig, når du udfylder cellerne. Hvis du skal tilføje en ny række i skemaerne, skal du, når du står i den sidste celle i en række, trykke på tasten ”Tab” på dit tastatur.

**Anvendelse af toksikologisk rådgiver**
I visse tilfælde skal du anvende en toksikologisk rådgiver til at foretage en toksikologisk vurdering af byggevaren og udfærdige et relevant testprogram samt efterfølgende foretage en vurdering og konklusion af testresultaterne.

Der er krav herom, når byggevaren eller enkeltkomponenter består af:

* Plast/elastomerer.

**Oplysninger om byggevaren og dens enkeltkomponenter**
Du skal nedenfor angive oplysninger om de enkeltkomponenter og materialer, der indgår i den ansøgte byggevare, og som kommer i berøring med eller kan afgive stoffer til drikkevand. Du skal kun anføre oplysningerne på det detailniveau, der er nødvendigt for at oplyse ansøgningen. Hvis din byggevare udelukkende er lavet af én og samme materialetype, kan du således bare anføre ”hele byggevaren” og materialetypen i det relevante skema nedenfor. På samme måde kan du gruppere delkomponenter af byggevaren, hvis de er lavet af samme materialetype. De anførte delkomponenter skal kunne genfindes i det fremsendte tegningsmateriale.

Du skal udfylde de skemaer og rubrikker nedenfor, der er relevante for din ansøgning, og vedhæfte den udfyldte materialespecifikation til ansøgningsskemaet.

**Testversionen (den version af byggevaren, der er repræsentativ for ansøgningen)**
Alle oplysningerne i skemaerne nedenfor skal opgives ud fra den version af byggevaren, som er repræsentativ for alle de ansøgte versioner, og som ved testning udgør ”worst case” i forhold til kontakt med og risiko for afsmitning af sundhedsskadelige stoffer til drikkevand.

***A. Byggevarer af metal***

For fittings, fordelerrør, ventiler o.l. fremstillet af andre metallegeringer end rustfrit stål EN 1.4000-1.4999 vil der som udgangspunkt kunne vælges en testversion med en diameter DN af vilkårlig størrelse, se dog også nedenfor. Der er ikke krav om testning af byggevarer eller komponenter, der består af rustfrit stål EN 1.4000-1.4999.

Testkravet for bly i godkendelsesbekendtgørelsens bilag 1, skema 2, anses for at være opfyldt, hvis de værdier for afgivelse af bly til drikkevandet for forskellige dimensioner (DN), som fremgår af tabellerne nedenfor, er overholdt for den version af byggevare, der testes. Grænseværdien for bly vil derfor afhænge af den valgte testversions DN.

Testkravene for cadmium og nikkel vil fortsat være de værdier, der er angivet i godkendelsesbekendtgørelsens bilag 1, skema 2.

*Tabel 1. Accepterede testværdier for bly for fittings, fordelerrør, o.l.:*

|  |  |  |
| --- | --- | --- |
| **DN** | **Testkrav fra 1. april 2016** | **Testkrav før 1. april 2016** |
| 15  |  5,0 µg | 20 µg |
| 18  |  5,0 µg | 20 µg |
| 22  |  5,0 µg | 20 µg |
| 28  |  5,0 µg | 20 µg |
| 35  |  6,3 µg | 20 µg |
| 42  |  7,5 µg | 20 µg |
| 54  |  9,6 µg | 20 µg |
| 63  | 11,3 µg | 20 µg |

Der er for fastlæggelsen af denne skala taget udgangspunkt i, at en fitting af dimensionen DN 28 overholder testkravet for bly i godkendelsesbekendtgørelsens bilag 1, skema 2.

*Tabel 2. Accepterede testværdier for bly for ventiler, o.l.:*

|  |  |  |
| --- | --- | --- |
| **DN**  | **Testkrav fra 1. april 2016** | **Testkrav før 1. april 2016** |
|  10  |  5 µg | 20 µg |
|  15  |  5 µg | 20 µg |
|  20  |  5 µg | 20 µg |
|  25  |  5 µg | 20 µg |
|  32  |  6,4 µg | 20 µg |
|  40  |  8 µg | 20 µg |
|  50  | 10 µg | 20 µg |
|  65  | 13 µg | 20 µg |
|  80  | 16 µg | 20 µg |
|  90  | 18 µg | 20 µg |
| 100  | 20 µg | 20 µg |

Der er for fastlæggelsen af denne skala taget udgangspunkt i, at en ventil af dimensionen DN 25 overholder testkravet for bly i godkendelsesbekendtgørelsens bilag 1, skema 2.

For både fittings, fordelerrør o.l. og ventiler o.l. vil der som udgangspunkt kunne vælges en testversion med en dimension af vilkårlig størrelse, forudsat at den er repræsentativ for alle de ansøgte versioner og ved testning udgør ”worst case”.

Der kan dog også indgå andre forhold, som er med til at definere, hvilken version af byggevaren der udgør testversionen. For fittings med samme type gribefunktion, men i flere versioner (bøjet, ubøjet, T-stykke, mv.) og dimensioner vil det således være den version, som har den største overfladeberøring i kontakt med drikkevand, der udgør testversionen, f.eks. et t-stykke frem for en bøjet fitting og en længere version frem for en kortere.

Endelig kan det påvirke valget af testversion, hvis byggevaren har gennemgået særlige forarbejdnings­processer, som medfører, at stoffer har afsmittende effekt til drikkevandet. F.eks. hvis byggevaren er forzinket eller forniklet, eller hvis der er anvendt olie som glidemiddel ved fremstilling af byggevaren, og der ikke er gennemført en efterfølgende rensningsproces. I disse tilfælde bør der vælges en testversion, der har gennemgået den pågældende forarbejdningsproces. De øvrige krav til testversion skal dog stadig være opfyldt, herunder bl.a. DN og volumen/længde.

Hvis du er i tvivl om, hvad der er testversionen, kan du afklare det med sekretariatet på mail, før du går i gang med testningen.

For fittings, fordelerrør, ventiler o.l. af metal anvendes samme testversion ved test for bly, cadmium og nikkel.

***B. Byggevarer af plast/elastomerer***

For fittings, fordelerrør, ventiler o.l. af plast/elastomerer skal din toksikologiske rådgiver ud fra de materialer af plast/elastomerer, som byggevaren eller enkeltkomponenter er sammensat af, definere testversionen. Din toksikologiske rådgiver skal som led i sin vurdering og fastlæggelse af det relevante testprogram begrunde, hvilken version af byggevaren der skal testes som testversion. Tilsvarende gælder for enkeltkomponenter af plast/elastomerer. Byggevaren eller komponenterne testes med et areal/volumen-forhold på 1, dvs. at et areal på 1 cm2 svarer til 1 ml vand, hvis det er muligt.

**Angivelse af testversionen**
I skemaet her skal du anføre testversionen af byggevaren, som du udfylder skemaerne nedenfor ud fra:

|  |  |  |  |  |
| --- | --- | --- | --- | --- |
| **Brand navn** | **Produktnavn** | **Vare-/ serienummer**(Valgfrit) | **Dimension: DN** | **Dimension: længde** |
|  |  |  |  |  |

Note: For fittings, fordelerrør, ventiler o.l. der udelukkende består af rustfrit stållegeringer EN 1.4000-1.4999, er der ikke krav om testning og du behøver derfor ikke angive en testversion.

Hvis der anvendes flere testversioner, skal de anføres. Der kan ikke anføres testversioner, som ikke er omfattet af ansøgningen.

**Undtagelser af komponenter i marginal berøring med drikkevand**
Hvis du ønsker at få undtaget enkeltkomponenter i din byggevare fra testning, skal du anføre dem i skemaet nedenfor således:

Visse typer af enkeltkomponenter er kun i marginal berøring med drikkevand, enten arealmæssigt eller tidsmæssigt. Da de således ikke i væsentligt omfang er i berøring med drikkevand, er de derfor undtaget fra at skulle vurderes og testes. Arealmæssigt drejer det sig om mindre enkeltkomponenter, der som udgangspunkt har et drikkevandsberørt areal på mindre end 4 cm2, når byggevaren anvendes, f.eks. O-ringe, mindre pakninger og andre små enkeltkomponenter, eller om visse komponenter i meget store byggevarer. Tidsmæssigt drejer det sig om enkeltkomponenter, der er i berøring med drikkevand mindre end 30 minutter ad gangen, f.eks. hvis berøringen med drikkevand er begrænset til kontakt, mens tapningen foretages. Du kan se listen over eksempler på undtagelser på ordningens hjemmeside.

Sekretariatet behøver ikke informationer om enkeltkomponenter som O-ringe og mindre pakninger med under 4 cm2 drikkevandsberørt areal eller luftblandere, men de skal fremgå af tegningsmaterialet eller andet materiale i ansøgningen.

Hvis du mener, at der er andre enkeltkomponenter i testversionen af byggevaren, som kun er i marginal berøring med drikkevand, enten arealmæssigt eller tidsmæssigt, skal du anføre dem i dette skema og begrunde nærmere, hvorfor de skal undtages fra at skulle vurderes og testes. Hvis begrundelsen vedrører arealmæssig marginal berøring, skal enkeltkomponentens drikkevandsberørte areal altid være angivet.

|  |  |  |  |
| --- | --- | --- | --- |
| **Komponenter, der har marginal berøring med drikkevand** | **Areal-mæssigt(Sæt kryds)** | **Tids-mæssigt****(Sæt kryds)** | **Begrundelse** |
|  |  |  |  |

**Drikkevandsberørte komponenter og materialer, der kan give risiko for afsmitning til drikkevandet**
Du skal i skemaerne nedenfor under punkt A og B anføre alle de enkeltkomponenter i byggevaren, der er i kontakt med eller kan give afsmitning til drikkevandet, og som i omfang (areal) og grad af berøring (tid) har væsentlig kontakt med drikkevandet (dvs. ikke er undtaget på grund af marginal berøring med drikkevand).

Hvis byggevaren produceres og markedsføres med kombinationer af forskellige delkomponenter, skal samtlige disse komponenter anføres på skemaerne nedenfor.

Hvis en komponent i byggevaren har en selvstændig, gældende ”Godkendt til drikkevand”-godkendelse eller VA-godkendelse (sundhedsmæssige egenskaber), som du ønsker at lægge til grund i din ansøgning om godkendelse i stedet for testning af komponenten, skal du anføre det pågældende godkendelsesnummer ud for komponenten. For VA-godkendelser er det kun godkendelser for komponenter, der er godkendt sundhedsmæssigt før 1. april 2013, men stadig gældende, som kan lægges til grund. Du skal endvidere vedhæfte selve VA-godkendelsen til ansøgningen.

Udenlandske godkendelser skal som udgangspunkt ikke anføres eller vedlægges, men der kan være grundlag eller baggrundsdokumentation for udenlandske godkendelser, som kan anvendes som dokumentation. Det kan f.eks. være konkrete udenlandske toksikologiske vurderinger, testprogrammer og testresultater, såfremt de er i overensstemmelse med godkendelsesbekendtgørelsens krav og derfor kan indgå i dokumentationen for den ansøgte byggevare.

Hvis du ønsker at lægge en kommende ”Godkendt til drikkevand”-godkendelse af en enkeltkomponent til grund i din ansøgning om godkendelse af en byggevare, skal du i stedet anføre sagsnummeret for ansøgningen om godkendelse af komponenten som selvstændig byggevare. Behandlingen af din ansøgning må i givet fald afvente, at der udstedes godkendelse for enkeltkomponenten som selvstændig byggevare.

**A. Komponenter af metal**
Nedenfor skal du angive legeringstyper for de komponenter af metal, der indgår i byggevaren, ved at udfylde skema 1 og 2 i det omfang, det er relevant for din byggevare. Hvis din byggevare ikke indeholder metal, kan du springe hele dette afsnit over.

Du skal angive enten legeringens nummer eller formlen/sammensætningen. Du skal ikke vedlægge anden dokumentation for legeringstypen.

Du skal endvidere angive, hvis der er særlige belægninger på komponenten eller stoffer fra forarbejdningsprocesser, der kan have afsmittende effekt til drikkevandet.

**1. Rustfri stållegeringer EN 1.4000-1.4999**For rustfri stållegeringer af typen EN 1.4000-1.4999 er der ikke krav om testning. Du skal anføre legeringstypen nedenfor.

Hvis komponenten er forkromet eller forniklet, skal der dog testes for nikkel efter skema 2 i bilag 1 i godkendelsesbekendtgørelsen. Du skal derfor i disse tilfælde vedlægge testdokumentation for nikkel udført som akkrediteret prøvning på tre prøveemner i overensstemmelse med skema 2 i bilag 1.

|  |  |  |  |  |
| --- | --- | --- | --- | --- |
| **Komponent** | **Legering****(Anfør legeringstype)** | **Forkromning/fornikling(Sæt kryds)** | **Evt. belægninger/stoffer fra forarbejd-****ningsproces (Anfør)** | **Godkendt til drikkevand GDV/ VA-godkendelse(Anfør godkendelsesnr.)** |
|  |  |  |  |  |

**2. Andre metallegeringer**
Alle andre metallegeringer skal testes for bly og cadmium efter skema 2 i bilag 1 i godkendelsesbekendtgørelsen. Du skal anføre legeringstype nedenfor.

Hvis komponenten er forkromet eller forniklet, skal der desuden testes for nikkel efter skema 2 i bilag 1. Du skal derfor i disse tilfælde vedlægge testdokumentation for nikkel udført som akkrediteret prøvning på tre prøveemner i overensstemmelse med skema 2 i bilag 1.

|  |  |  |  |  |
| --- | --- | --- | --- | --- |
| **Komponent** | **Legering****(Anfør legeringstype)** | **Forkromning/ fornikling(Sæt kryds)** | **Evt. belægninger/stoffer fra forarbejd-****ningsproces (Anfør)** | **Godkendt til drikkevand GDV/ VA-godkendelse(Anfør godkendelsesnr.)** |
|  |  |  |  |  |

Kontrol af sporbarheden mellem legeringstype og materialedokumentation indgår i det årlige tilsyn.

**B. Komponenter af plast/elastomerer**Nedenfor skal du angive de plasttyper/elastomertyper, der indgår i byggevaren, ved at udfylde skemaet i det omfang, det er relevant for din byggevare. Hvis din byggevare ikke indeholder plast/elastomerer, kan du springe dette afsnit over.

For alle komponenter af plast eller elastomerer (på nær dem, der er undtaget generelt eller konkret som nævnt ovenfor) skal der på grundlag af en toksikologisk vurdering udfærdiges et testprogram og foretages testning efter skema 1 i bilag 1 i godkendelsesbekendtgørelsen for relevante stoffer, der kan påvirke drikkevandet.

Du skal vedlægge din toksikologiske rådgivers vurdering og testprogram, den relevante testdokumentation og din toksikologiske rådgivers vurdering af testresultatet.

|  |  |  |
| --- | --- | --- |
| **Komponent** | **Materialetype** | **Godkendt til drikkevand GDV / VA-godkendelse(Anfør godkendelsesnr.)** |
|  |  |  |

**Erklæring om variantproduktion**
Hvis ansøgningen om byggevaren også skal omfatte variantproduktion (”on demand”), skal det produktspekter, der ønskes omfattet af godkendelsen, angives i nedenstående skema.

Variantproduktion betyder, at du gerne vil kunne producere din byggevare i varianter, der ikke eksisterer på nuværende tidspunkt, evt. ud fra kundeforespørgsler, inden for et givent produktspekter. Ved variantproduktion kan byggevaren leveres efter en særlig bestilling ("on-demand") til en konkret aftager, som bestiller samme udgave af byggevaren med hensyn til konstruktion, fremstillingsproces og materiale, men i en variant med særlige dimensioner, som ikke udgør en af de versioner, der indgår i versionslisten.

Du skal kun vælge variantproduktion, hvis det er noget, du allerede anvender i din produktion eller har konkrete planer om at anvende. Hvis du kun ønsker at markedsføre og producere de versioner, du har angivet i din liste over produktnavne/versioner, skal du ikke udfylde nedenstående skema.

Produktspekteret for variantproduktionen skal være i overensstemmelse med den testversion af byggevaren, som ligger til grund for ansøgningen.

Ansøger erklærer på tro og love, at de variantprodukter, som virksomheden vil fremstille med henvisning til godkendelsen af den ansøgte byggevare, vil ligge inden for det angivne produktspekter.

|  |  |  |
| --- | --- | --- |
| **Brand navn** | **Produktnavn** | **Overordnet vare-/serienummer /type /model**(Valgfrit) |
|  |  |  |

|  |
| --- |
| **Produktspekter for omfattede variant produkter** |
| *DN* | *Mindste* |  |
| *Største* |  |
| *Længde* | *Mindste* |  |
| *Største* |  |
| *Andet* |  |
| *Andet* |  |

erklæringttes eventuelt "